b'\n_START_ARTICLE_\nMark Klavdij Marcel\n_START_SECTION_\n\xc5\xbdivljenjepis\n_START_PARAGRAPH_\nMarcel je bil neposredni potomec Marka Klavdija Marcela, konzula i vojskovodja, ki se je proslavil v drugi punski vojni. O\xc4\x8de je bil konzul Gaj Klavdij Marcel Mlaj\xc5\xa1i, a mati Oktavija Mlaj\xc5\xa1a, Avgustova starej\xc5\xa1a sestra. Anti\xc4\x8dni viri opisujejo Marcela kot \xc4\x8dednega mladeni\xc4\x8da, ki mu je Avgust, ki ni imel sinov, javno kazal naklonjenost in ga \xc5\xbee kot de\xc4\x8dka posinovil. Poleg tega se je \xc5\xbee kot mladeni\xc4\x8d izkazal v bojevanju. Zategadelj se je v rimski javnosti za\xc4\x8delo \xc5\xa1iriti mnenje, da bo ravno Marcel postal Avgustov naslednik. Te govorice so se \xc5\xa1e okrepile, ko se je leta 25 Marcel o\xc5\xbeenil z Avgustovo h\xc4\x8derko Julijo._NEWLINE_Tak\xc5\xa1na naklonjenost menda ni bila po godu Avgustovemu prijatelju Agripu, ki je od\xc5\xa1el iz Rima; sam je prikazoval, da ga je v Sirijo poslala cesarjeva zapoved. Zdi se pa, da je negodovaje od\xc5\xa1el prostovoljno v izgnanstvo, ker ni mogel trpeti Marcelove priljubljenosti in napredovanja. Po Dionu je August vlo\xc5\xbeil veliko truda, da je Agripa le pregovoril k vrnitvi v Rim - a se je tja vrnil \xc5\xa1ele po zgodnji Marcelovi smrti. Med tem \xc4\x8dasom je Avgust omogo\xc4\x8dil Marcelu, da je postal edil 24 pr. Kr. Marcel je tedaj za\xc4\x8del graditi Marcelovo gledali\xc5\xa1\xc4\x8de, ki je pozneje po njem imenoval cesar Avgust, a obstaja \xc5\xa1e dandanes.\n_START_SECTION_\nSpomin\n_START_PARAGRAPH_\nMarcela je slavilo veliko pesnikov, zlasti Vergil v svoji Eneidi in Propercij. Njegova nenadna smrt je povzro\xc4\x8dila splo\xc5\xa1no \xc5\xbealovanje; Avgust ga je dal pokopati v svojem lastnem rimskem mavzoleju in mu imel tudi pogrebni nagovor. Po njem je imenoval tudi gledali\xc5\xa1\xc4\x8de. Mati Oktavija pa je po njem poimenovala knji\xc5\xbenico.'